Operativni plan za 2023. godinu

U Splitu, 16.12.2022.

Upravni odbor udruge HELP na svojoj sjednici 16.prosinca 2022. godine jednoglasno prihvaća

Operativni plan za 2023. godinu.

Sastavnice Operativnog plana:

1. Uvod.

2. Osobe koje su radile Operativni plan i podaci koji su korišteni pri sastavljanju Plana.

3. Praćenje ostvarivanja Plana.

4. Ograničenja Plana.

5. Provedbene aktivnosti, nositelji aktivnosti, potrebna sredstva, rokovi izvršenja Operativnog plana za 2023. godinu.

1. Uvod

Upravni odbor zaključuje da je Udruga „HELP“ - Split 2022. godine nastavila provođenje programa Smanjenja štete te je u godini dana radila s velikim brojem korisnika koji su koristili usluge Udruge s područja savjetovanja i edukacija iz područja zdravstvene i socijalne zaštite.

Osim direktnog rada s korisnicima, veliku pozornost smo posvetili i radu s mladima i razvoju usluga neformalnog obrazovanja.

Puno pažnje smo posvetili i unaprjeđenju odnosa s medijima, jedinicama lokalne i područne (regionalne) uprave kao i stručnjacima u socijalnim i javnozdravstvenim ustanovama.

Financijska sredstva su korištena namjenski te su izvještaji donatorima dostavljani redovito.

Budući da nam zbog administrativne pogreške nije financiran Program smanjenja štete u Osječko-baranjskoj, Varaždinskoj i Dubrovačko-neretvanskoj županiji, iduća godina će biti izazovna. Programe u navedenim županijama bili smo prisiljeni ugasiti i otpustiti troje djelatnika. Smanjena su i sredstva za Program smanjenje štete u Splitsko –dalmatinskoj županiji, ali zahvaljujući podršci i donacijama kolega iz mreže BENEFIT Program smanjenja štete u Splitsko-dalmatinskoj županiji nastavit će se u jednakom obimu. Udruga će nastaviti razvijati nove programe namijenjene osobama koje intravenozno koriste droge. Razvijat ćemo nove javnozdravstvene usluge namijenjene širokom krugu građana – mladima, osobama s rizičnim ponašanjima, etničkim manjinama.

U 2022. godini Udruga je organizirala i provela mnoštvo ekoloških akcija na kojima su sudjelovali volonteri od 9 do 72 godine i o kojima su izvještavali brojni mediji. U 2023.planiramo nastaviti s ovakvim akcijama, te na Skupštini koja će se održati odmah nakon ovog sastanka predložiti da se u Statut udruge doda djelatnost organiziranja i provođenja ekoloških akcija.

Uključivanje medija i educiranje građana putem medija te aktivnim sudjelovanjem u radijskim i televizijskim emisijama i novinama promovirat ćemo poštivanje ljudskih prava i uključivanje marginalnih grupa u društveni život, a uključivanje predstavnika javnog, državnog i privatnog sektora će biti od posebne važnosti.

Udruga će nastaviti razvijati i nove socijalne usluge namijenjene HIV+ osobama. Nastavit ćemo i suradnju sa relevantnim istraživačkim centrima, Sveučilišnim – Studijskim centrima, te drugim organizacijama civilnog društva u Hrvatskoj i Europi / svijetu.

Izgradnja kapaciteta nevladinog sektora predstavlja bitno opredjeljenje u radu Udruge. Pogotovo umrežavanje udruga koje rade s mladima, te onih udruga koje provode programe smanjenja štete. Različiti oblici umrežavanja u drugim područjima djelovanja organizacija civilnog društva već postoje, a svima su razlozi i nakane isti: udruženi možemo poduzimati energičnije korake za postizanje ciljeva; socijalno uključivanje i unaprjeđenje kvalitete života naših korisnika.

Bitno je povezivanje sa dionicima iz Europe i traženje partnerskih organizacija za prijavu na EU natječaje. U okviru socijalne ekonomije, socijalno ili neprofitno poduzetništvo javlja se u različitim oblicima i kroz različite subjekte stjecanja dohotka nastojeći istovremeno ostvariti ekonomske, socijalne i ekološke učinke. Socijalno poduzetništvo predstavlja praktičnu razinu ideje socijalne ekonomije. Prema definiciji, svako poduzetništvo želi stvaranje nove vrijednosti, dakle dohotka. Kada govorimo o neprofitnom ili socijalnom poduzetništvu, onda je ponovno riječ o stvaranju nove vrijednosti, ali ne isključivo dohotka. Nova vrijednost može se očitovati i kroz socijalne ciljeve, kao što su održivost neprofitne organizacije, stvaranje novih radnih mjesta, zapošljavanje marginaliziranih skupina, i sl. Neprofitna organizacija pomoću neprofitnog poduzetništva nastoji ostvariti vlastitu održivost, kako bi se mogla baviti aktivnostima zbog kojih je osnovana. Udruga će se aktivnije posvetiti uključivanju volontera u pružanje usluga, prvenstveno na programima namijenjenim osobama s rizičnim ponašanjima, a kasnije i na drugim programima.

1. Osobe koje su radile Operativni plan i podaci koji su korišteni pri sastavljanju Plana

Pri sastavljanju Operativnog plana za 2023. godinu korišteni su Plan i program rada udruge HELP za 2021. i 2022. godinu te Godišnji izvještaji za 2021. i 2022. godinu. Članovi Upravnog odbora Udruge HELP, u suradnji sa zaposlenicima i članovima Udruge, su tijekom studenog 2022. godine održali nekoliko neformalnih sastanaka na kojima su definirani daljnji koraci razvoja Udruge.

1. Praćenje ostvarivanja Plana

Za praćenje ostvarivanja Plana je zadužen Upravni odbor udruge HELP i Izvršna direktorica. Pratit će se izvršenje pojedinih aktivnosti te će se početkom 2024. godine sakupiti i analizirati opisni i financijski mjesečni i drugi izvještaji koji će pokazati uspješnost ostvarivanja Plana.

1. Ograničenja Plana

Najveća ograničenja Plana su kod prikupljanja potrebnih sredstava budući udruga HELP, kao i druge neprofitne organizacije, prijavljuje projekte i programe na natječaje ministarstava, poslovnog sektora i međunarodnih donatora. Druga ograničenja su povezana sa tehničkim uvjetima - dugotrajnim procesima nabave materijala, ovisnost o medijskoj podršci, nedostatkom vlastitih prostorija za širenje i održavanje projekata i programa, starost voznog parka.

1. Provedbene aktivnosti, nositelji aktivnosti, rokovi izvršenja Operativnog plana za 2023. godinu

|  |  |  |  |
| --- | --- | --- | --- |
| Provedbene aktivnosti | Izvršitelji/  praćenje izvršenja/ Indikatori: | Donator | Rokovi izvršenja |
| Vanjski rad (Out reach work): s intravenskim korisnicima droga, prodavateljicama seksualnih usluga, HIV+ osobama, mladima | Vanjski  radnici, Stručni suradnici iz zemlje i inozemstva /  Izvršna  direktorica, supervizori, Upravni  odbor/  Mjesečni  izvještaji koordinatora  vanjskog rada,  izvještaji projektnog  koordinatora, Broj posjeta, broj izdatog/zaprimljenog pribora, praćenje ostalih indikatora | Ministarstvo zdravstva  Ministarstvo za demografiju, obitelj, mlade i socijalnu politiku, EU (kroz stručnjake i volontere iz inozemstva) | Kontinuirano  tijekom cijele  godine |
| Rad u Drop-in centru  s intravenskim korisnicima droga, prodavateljicama seksualnih usluga, HIV+ osobama i njihovim obiteljima | Djelatnici u projektu smanjenje štete , Stručni suradnici iz zemlje i inozemstva /  izvršna direktorica, supervizori, Upravni odbor /  Mjesečni  izvještaji koordinatora  drop-in centra,  izvještaji projektnog  koordinatora, broj posjeta, broj izdatog/zaprimljenog pribora, praćenje ostalih indikatora | Ministarstvo zdravstva  Ministarstvo za demografiju, obitelj, mlade i socijalnu politiku, EU, Grad Split (najam prostora po povlaštenoj cijeni) | Kontinuirano  tijekom cijele  godine |
| Centar za savjetovanje i testiranje na HIV i hepatitis | laborantica, partneri iz NZJZ SDŽ,  Izvršna  direktorica, supervizori iz NZJZ SDŽ, Upravni  odbor/  Mjesečni  izvještaji voditeljice testiranja,  izvještaji projektnog  koordinatora, broj obavljenih testiranja,  praćenje ostalih  indikatora | Ministarstvo zdravstva  Ministarstvo za demografiju, obitelj, mlade i socijalnu politiku | Kontinuirano  tijekom cijele  godine |
| Nabavka medicinskog materijala | Izvršna direktorica, administrator u projektu Smanjenje štete/  Izvršna direktorica, supervizori, Upravni odbor /donatori  Broj kupljenog i distribuiranog materijala, izvještaji djelatnika u Drop-in centru i na terenu, voditeljice CST na HIV, | Ministarstvo zdravstva  Ministarstvo za demografiju, obitelj, mlade i socijalnu politiku | Kontinuirano tijekom cijele godine |
| Rad s mladima (radionice, predavanja, individualni i grupni rad, umrežavanje, jačanje mobilnosti, prevencija socijalne isključenosti, zagovaranje) | Izvršna direktorica, stručni suradnici Udruge iz zemlje i inozemstva, koordinatori projekata, volonteri/donatori  Izvršna direktorica, supervizori, Upravni odbor /donatori  Evaluacijski obrasci korisnika, broj odobrenih projekata, broj osoba uključenih u aktivnosti, praćenje ostalih indikatora | Grad Split, EU, Čistoća Split, Županija SDŽ | Kontinuirano tijekom cijele godine |
| Rad s lokalnim vlastima, poslovnim sektorom, medijima (jačanje javne svijesti o ljudskim pravima, povezivanje poslodavaca, medija i lokalnih vlasti na rješavanje problema ovisnosti, zagovaranje, jačanje pravnih okvira za pomoć osobama zaraženim HIV-om) | Izvršna direktorica, stručni suradnici Udruge iz zemlje i inozemstva/  Izvršna direktorica, Upravni odbor/  broj medijskih objava , sastanaka s dionicima | Ministarstvo zdravstva  Ministarstvo za demografiju, obitelj, mlade i socijalnu politiku, EU, Grad Split | Kontinuirano tijekom cijele godine |
| Međunarodna suradnja - zajednički projekti pomoći mladima, ovisnicima i HIV+ osobama (prijenos znanja) | Izvršna direktorica, Stručni suradnici Udruge iz zemlje i inozemstva, koordinatori projekta /  Izvršna direktorica, Upravni odbor/  broj uspješno odobrenih i provedenih projekata, broj ostvarenih mobilnosti i sudjelovanja na kongresima, seminarima, treninzima, praćenje ostalih indikatora | Ministarstvo zdravstva  Ministarstvo za demografiju, obitelj, mlade i socijalnu politiku, EU, Grad Split | Kontinuirano tijekom cijele godine |
| Organiziranje i provođenje akcija čišćenja javnih površina, prikupljanje infektivnog otpada-odbačenog narkomanskog pribora | Izvršna direktorica, Stručni suradnici Udruge iz zemlje i inozemstva, koordinatori projekta  /broj akcija, broj volontera, količina prikupljenog otpada | Grad Split, EU, Županija SD | Periodično, tijekom cijele godine |
| Dizajniranje i tisak edukativnog materijala | Izvršna direktorica, Stručni suradnici Udruge iz zemlje i inozemstva, koordinatori projekta /  Izvršna direktorica/  broj tiskanih materijala | Ministarstvo zdravstva  Ministarstvo za demografiju, obitelj, mlade i socijalnu politiku, EU, Grad Split | Kontinuirano tijekom cijele godine |
| Supervizija | Supervizori/izvršna direktorica  Izvršna direktorica, Upravni odbor/  Broj supervizija, izvještaji sa supervizijskih | Ministarstvo zdravstva  Ministarstvo za demografiju, obitelj, mlade i socijalnu politiku, EU, Grad Split | Periodično, Tijekom cijele godine |
| Evaluacija Ministarstava, Grad Split, poslovni sektor, međunarodne organizacije, EU Kontinuirano tijekom cijele godine | Evaluatori/  Izvršna direktorica/  Broj evaluacija- mjesečnih izvještaja koordinatora projektnih aktivnosti; | Ministarstvo zdravstva  Ministarstvo za demografiju, obitelj, mlade i socijalnu politiku, EU, Grad Split | Periodično tijekom cijele godine |
| Unaprjeđenje obima i aktivnosti programa smanjenja štete / | Izvršna direktorica, voditelji projektnih aktivnosti, stručni suradnici Udruge iz zemlje i inozemstva  Izvršna direktorica/    broj uspješno odobrenih i provedenih projekata nadležnih Ministarstava | Grad Split, nadležna Ministarstva, poslovni sektor, međunarodne organizacije, EU | Kontinuirano tijekom cijele godine |
| Unaprjeđenje obima i aktivnosti preventivnih programa za mlade | Izvršna direktorica, voditelji projektnih aktivnosti, stručni suradnici Udruge iz zemlje i inozemstva  Izvršna direktorica/    broj uspješno odobrenih i provedenih projekata, broj mladih uključenih u aktivnosti, praćenje ostalih indikatora | Grad Split, nadležna Ministarstva, poslovni sektor, međunarodne organizacije, EU | Kontinuirano tijekom cijele godine |
| Prijava projekata za EU sredstva namijenjenih jačanju kapaciteta nevladanih organizacija | Koordinatori, stručni suradnici Udruge iz zemlje i inozemstva, izvršna direktorica/  Izvršna direktorica/  Broj uspješno dobrenih i provedenih projekata. | Poslovni sektor, međunarodne organizacije, EU | Kontinuirano tijekom cijele godine |
| Umrežavanje i povezivanje udruga | Izvršna direktorica, Stručni suradnici Udruge iz zemlje i inozemstva, koordinatori projekta /  Izvršna direktorica, Upravni odbor/  članstvo u nacionalnim i međunarodnim mrežama, broj ostvarenih mobilnosti i sudjelovanja na kongresima, seminarima, treninzima, | Nadležna Ministarstva, Eu, Međunarodne organizacije | Kontinuirano tijekom cijele godine |
| Razvoj društvenog, neprofitnog poduzetništva pružanjem konkretnih usluga | Izvršna direktorica, Stručni suradnici Udruge iz zemlje i inozemstva, koordinatori projekta /  Izvršna direktorica, Upravni odbor/  broj uspješno odobrenih i provedenih projekata | Nadležna Ministarstva, Eu, Međunarodne organizacije i fondovi | Kontinuirano tijekom cijele godine |
| Jačanje kapaciteta udruge pogotovo u EU kontekstu indikator provedbe: broj edukacija, treninga, seminara koji se održavaju u EU | Izvršna direktorica, zaposlenici,/  Izvršna direktorica  indikator provedbe: broj sudjelovanja na edukacijama, treninzima, seminarima koji se održavaju u EU | Kontinuirano tijekom cijele godine | Kontinuirano tijekom cijele godine |

Također, radimo kontinuirano na održavanju mreže srodnih udruga- BENEFIT koji okuplja one sa područja provedbe programa smanjenja štete . Sudjelujemo u radu Povjerenstva za suzbijanje zlouporabe droga SDŽ, Vijeća za prevenciju kriminaliteta kotara Lučac-Manuš, te Vijeća za razvoj civilnog društva.

Udruga HELP je članica AIDS Action Europe, Euroazijske Harm Reduction mreže, Drug Policy Network South East Europe, Coalition network i Foruma za civilno društvo iz područja HIV/AIDS-a što omogućava kvalitetnije djelovanje i umrežavanje na području EU-a .

Udruga HELP trenutno koristi sustav regrutacije djelatnika za rad na terenu predviđen Programom smanjenja štete (karakteristike vanjskog radnika), ali je iskustvo pokazalo potrebu za revidiranjem i donošenjem pisane procedure koja će regulirati sustav profesionalne regrutacije i selekcije zaposlenika.

Potrebno je jačati suradnju s obrazovnim institucijama i ustanovama kako bi veći broj mladih, budućih stručnjaka bio upoznat sa konceptom programa smanjenja štete i vanjskog rada što će pridonijeti kvalitetnoj regrutaciji zaposlenika.

Iskristalizirala se i potreba uvođenja sustava nagrađivanja, motiviranja i poticanja zaposlenika/članova za rad na projektima i programima (sudjelovanje u izradama prijedloga projekata, praćenju razvoja projekata, predlaganju novih ili poboljšanju već postojećih).

Glavna prepreka za kvalitetan organizacijski razvoj udruge se odnosi na vanjski faktor rizika na koji udruga ne može utjecati, a odnosi se na strateške smjernice i financijsko podupiranje nevladinog sektora od strane državnih i lokalnih struktura te uspješnost na natječajima za EU sredstva.

Udruga HELP je potpisnica Kodeksa dobre prakse za udruge koje djeluju na području HIV/AIDS-a čime se garantira kvaliteta u provedbi programa prevencije HIV/AIDS-a i zaštita ljudskih prava korisnika te načelo povjerljivosti, anonimnosti i zaštite.

Daljnje djelovanje udruge koje je važno unaprijediti:

1. Zagovaranje i zaštita ljudskih prava

2. Aktivno sudjelovanje u radnim skupinama na izradi strategija, zakona i provedbenih akata 3. Suradnja sa tijelima državne uprave, s javnim ustanovama i organizacijama civilnog društva na unapređenju provedbe mjera i provedbenih mehanizama javnih politka (ljudska prava, civilne udruge, mladi i zaštita i zaštita zdravlja)

4. Suradnja s drugim savezima/mrežama na nacionalnoj i međunarodnoj razini s ciljem jačanja djelovanja organizacija civilnog društva

5. Doprinos razvoju socijalnih usluga u zajednici i razvoju socijalnog poduzetništva

6. Jačanje sposobnosti udruge HELP za provođenje projekata i programa iz strukturnih fondova EU-a